**Ministru kabineta noteikumu projekta „Grozījumi Ministru kabineta 2010.gada 26.oktobra noteikumos Nr.997 „Noteikumi par garantijām komersantu un atbilstošu lauksaimniecības pakalpojumu kooperatīvo sabiedrību konkurētspējas uzlabošanai”” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots, pamatojoties uz Ministru kabineta iekārtas likuma 31.panta pirmās daļas 3.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2010.gada 26.oktobra noteikumi Nr.997 „Noteikumi par garantijām komersantu un atbilstošu lauksaimniecības pakalpojumu kooperatīvo sabiedrību konkurētspējas uzlabošanai” (turpmāk – MK noteikumi Nr.997) nosaka nosacījumus, saskaņā ar kādiem aizdevumu garantijas tiek piešķirtas saimnieciskās darbības veicējiem (komersantiem un lauksaimniecības pakalpojumu kooperatīvajām sabiedrībām) un daudzdzīvokļu dzīvojamās mājas dzīvokļu īpašnieku kopības pilnvarotajām personām (turpmāk – Pilnvarotās personas), kas īsteno projektus 3.4.4.1.aktivitātes „Daudzdzīvokļu māju siltumnoturības uzlabošanas pasākumi” (turpmāk – 3.4.4.1.aktivitāte) ietvaros. 3.4.4.1.aktivitātes ietvaros īstenojamie projekti nav komerciāli un to atmaksāšanās periods ir ilgs – pārsniedz 20 gadus. Ņemot vērā, ka komercbankas šādu projektu finansēšanu uzskata par pārāk riskantu, pieejamība komercbanku aizdevumiem daudzdzīvokļu dzīvojamo māju siltumnoturības uzlabošanas pasākumu īstenošanai ir ierobežota. Tādēļ aizdevumu garantijas situācijās, kad komercbankas tās kreditēšanas politikas rezultātā (liela darījuma riska gadījumā) neuzņemas daudzdzīvokļu dzīvojamo māju siltumnoturības uzlabošanas projektu finansēšanas risku, kalpo par papildus nodrošinājumu, veicinot pieejamību komercbanku aizdevumiem. Līdz 2014.gada 31.janvārim MK noteikumu Nr.997 ietvaros ir izsniegtas 119 aizdevumu garantijas Pilnvarotajām personām, kas īsteno projektus 3.4.4.1.aktivitātē, 17,9 miljonu *euro* apmērā. MK noteikumu Nr.997 ietvaros aizdevumu garantijas daudzdzīvokļu māju siltumnoturības uzlabošanas projektu īstenošanai 3.4.4.1.aktivitātē netiek finansētas no Eiropas Savienības reģionālās attīstības fonda līdzekļiem, bet no procentu ieņēmumiem, kas gūti no brīvo līdzekļu jeb papildus piešķirto valsts budžeta līdzekļu 38 milj. *euro* apmērā, kas nav un netiks deklarēti Eiropas Komisijai, noguldījumiem vērtspapīros. Vēl papildus finansējumu veido prēmiju ieņēmumi no Pilnvarotajām personām izsniegtajām garantijām. Laikā uz 2014.gada 31.decembri kopējais finansējums aizdevumu garantijām daudzdzīvokļu māju siltumnoturības uzlabošanas projektu īstenošanai 3.4.4.1.aktivitātē sastāda 10 miljonus *euro*. Garantijas saņēmējiem – Pilnvarotajām personām – atbilstoši MK noteikumu Nr.997 10.1 punktam piešķirtā garantija netiek uzskatīta par valsts atbalstu, jo garantijas saņēmēji šajā gadījumā ir nesaimniecisko aktivitāšu veicēji, un gala labuma saņēmēji ir daudzdzīvokļu dzīvojamo māju iedzīvotāji. Līdzšinēji garantijas projektu īstenošanai 3.4.4.1.aktivitātē tiek piešķirtas, ievērojot MK noteikumu Nr.997 10.punktā noteiktos ierobežojumus attiecībā uz garantijas segumu, garantēto summu un garantijas termiņu. Vienlaikus jānorāda, ka MK noteikumi Nr.997 tieši nosaka, ka 10.punkts, proti, tajā ietvertie nosacījumi/ierobežojumi ir piemērojami saimnieciskās darbības veicējiem. Tādēļ noteikumu projekts paredz papildināt MK noteikumus ar 10.2 punktu, lai diferencētu subjektu un attiecīgajam subjektam piemērojamos nosacījumus attiecībā uz garantijas segumu un kopējo garantētās summas apmēru. Lai nodrošinātu, ka aizdevumu garantijas Pilnvarotām personām, kas īsteno projektus 3.4.4.1.aktivitātē termiņš tiek noteikts vienāds ar komercbankas piešķirtā aizdevuma termiņu (kas var sasniegt pat 15 gadus), noteikumu projekts paredz noteikt termiņu minētām garantijām līdz 15 gadiem. Ņemot vērā aizdevumu garantiju izsniegšanu gan saimnieciskās darbības veicējiem, gan Pilnvarotajām personām, kas īsteno projektus 3.4.4.1.aktivitātē, noteikumu projekts paredz precizēt subjektus, uz kuriem attiecas MK noteikumi Nr.997, arī MK noteikumu Nr.997 1. un 2.punktā.Garantiju piešķiršanai Pilnvarotajām personām, kas īsteno projektus 3.4.4.1.aktivitātē, ir ierobežots pieejamā finansējuma apmērs. Tādēļ sabiedrība ar ierobežotu atbildību „Latvijas Garantiju aģentūra” (turpmāk – LGA) (kopš 2015.gada 15.aprīļa AS „Attīstības finanšu institūcija ALTUM” sastāvā), pamatojoties uz MK noteikumu Nr.997 10.1.punktu, nodrošināja, ka kopējās aktīvās garantiju saistības vienai Pilnvarotajai personai projektu īstenošanai 3.4.4.1.aktivitātē nepārsniedz 1,5 milj. *euro.* LGAir konstatējusi vairākus gadījumus, kad atsevišķas Pilnvarotās personas, kuras īsteno vairākus projektus 3.4.4.1.aktivitātes ietvaros, ir sasniegušas kopējo aktīvo saistību limitu – 1,5 milj. *euro* – aizdevumu garantijām projektu finansēšanai 3.4.4.1.aktivitātē. Apzinoties vēl potenciālo pieprasījumu pēc aizdevumu garantijām, kā arī ņemot vērā būvniecības sezonas sākšanos, un, lai nodrošinātu daudzdzīvokļu dzīvojamo māju siltumnoturības uzlabošanas projektu realizēšanu 3.4.4.1.aktivitātes ietvaros, ir nepieciešams nodrošināt pieejamību komercbanku aizdevumiem projektu finansēšanai 3.4.4.1.aktivitātē tām Pilnvarotajām personām, kuru uzņemto aktīvo garantiju saistību apmērs līdzšinēji jau sasniedz 1,5 milj. *euro*. Ņemot vērā minēto, noteikumu projekts paredz noteikt, ka aktīvo garantiju saistību apmērs vienai Pilnvarotajai personai, kas īsteno projektus 3.4.4.1.aktivitātē, nepārsniedz 3 milj. *euro*. Spēkā esošajos un attiecināmajos normatīvajos aktos nepastāv ierobežojumi minēto garantiju saistību apmēra palielināšanai. MK noteikumu Nr.997 ietvaros aizdevumu garantijas saimnieciskās darbības veicējiem tiek finansētas no 2007.-2013.gada plānošanas perioda Eiropas Reģionālā attīstības fonda finansējuma, attiecīgi tiek ievēroti Komisijas 2006.gada 8.decembra Regulas (EK) Nr.1828/2006, kas paredz noteikumus par to, kā īstenot Padomes Regulu (EK) Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu, un Eiropas Parlamenta un Padomes Regulu (EK) Nr.1080/2006 par Eiropas Reģionālās attīstības fondu, 45.panta nosacījumi. MK noteikumu Nr.997 ietvaros atbalsts netiek piešķirts grūtībās nonākušiem saimnieciskās darbības veicējiem saskaņā ar Kopienas 2014.gada 31.jūlija Pamatnostādnēm par valsts atbalstu grūtībās nonākušu nefinanšu uzņēmumu glābšanai un pārstrukturēšanai (OV C 249, 31.7.2014) (turpmāk – Kopienas 2014.gada 31.jūlija Pamatnostādnes). Nolūkā ievērot Kopienas 2014.gada 31.jūlija Pamatnostādnēs precizēto grūtībās nonākuša uzņēmuma definīciju, noteikumu projekts paredz precizēt MK noteikumu Nr.997 7.punkta redakciju, nosakot, ka atbalsts aizdevumu garantiju veidā netiek piešķirts arī tiem saimnieciskās darbības veicējiem, kuri atbilst normatīvajos aktos noteiktajiem kritērijiem, lai tiem pēc kreditoru pieprasījuma pieprasītu maksātnespējas procedūru. Jāņem vērā, ka saskaņā ar Kopienas 2014.gada 31.jūlija Pamatnostādņu 24.punkta (b) apakšpunktu jaundibināts saimnieciskās darbības veicējs tiek uzskatīts par nonākušu grūtībās tikai tad, ja tas atbilst Kopienas 2014.gada 31.jūlija Pamatnostādņu 20.punkta (c) apakšpunktā minētajiem nosacījumiem. Tādēļ, lai neierobežotu potenciālo atbalsta saņēmēju loku, noteikumu projekts paredz noteikt, ka jaundibināta saimnieciskā darbības veicēja (reģistrēts Latvijas Republikas Uzņēmumu reģistra vestajā attiecīgajā reģistrā ne vēlāk kā trīs gadus pirms garantijas pieteikuma iesniegšanas dienas) gadījumā no MK noteikumu Nr.997 7.punktā ietvertajiem nosacījumiem pārbauda tikai to, vai neiestājās 7.1. un 7.5.apakšpunktā minētās pazīmes. Noteikumu projektā atbilstoši tiek precizēta jaundibināta saimnieciskā darbības veicēja definīcija.Lai būtu viennozīmīgi izprotama 7.3.punktā ietvertās tiesību normas jēga un lai nodrošinātu vienotu 7.3.punkta piemērošanas izpratni visu finanšu instrumentu valsts atbalsta noteikumos (skatīt, piemēram, 2014.gada 13.maija Ministru kabineta noteikumus Nr.241 „Noteikumi par mezanīna aizdevumiem saimnieciskās darbības veicēju konkurētspējas uzlabošanai” (turpmāk – MK noteikumi Nr.241), noteikumu projekts paredz precizēt MK noteikumu Nr.997 7.3.punkta redakciju. Informācija par nodokļu vai nodevu parādiem tiek uzkrāta un ir pieejama Valsts ieņēmumu dienesta administrēto nodokļu (nodevu) parādnieku datu bāzē. Lai nodrošinātu MK noteikumu Nr.997 7.5.punkta un 7.12.punkta vienlīdzību ar attiecīgās normas redakciju citu valsts atbalsta noteikumu ietvaros (skatīt, piemēram, MK noteikumus Nr.241), noteikumu projekta ietvaros tiek precizēta MK noteikumu Nr.997 7.5.punkta un 7.1 2.apakšpunkta redakcija. Valsts ieņēmuma dienesta administrēto nodokļu (nodevu) parādnieku datu bāzē tiek ietverta informācija vienīgi par tiem saimnieciskās darbības veicējiem, kuriem administrēto nodokļu (nodevu) parāda kopsumma pārsniedz 150 *euro*, izņemot nodokļu maksājumus, kuru maksāšanas termiņš saskaņā ar likuma „Par nodokļiem un nodevām” 24.panta pirmo un pirmo trīs prim daļu ir pagarināts, sadalīts termiņos, atlikts vai atkārtoti sadalīts. Ņemot vērā minēto, līdz ar grozījumiem MK noteikumos Nr.997 joprojām tiks nodrošināts MK noteikumos Nr.997 līdzšinēji noteiktais nosacījums, ka garantiju MK noteikumu Nr.997 ietvaros var saņemt, ja saimnieciskās darbības veicējs ir vienojies ar Valsts ieņēmumu dienestu par nodokļu parāda atmaksas grafiku un pilda šīs vienošanās nosacījumus. Lai izpildītu Ministru kabineta 2014.gada 12.augusta sēdes protokola Nr.43 59.§ 4.1.punktā doto uzdevumu saistībā ar informatīvajā ziņojumā “Par pasākumiem Krievijas ekonomisko sankciju negatīvo seku mazināšanai” noteikto attiecībā uz kredīta brīvdienu garantiju piešķiršanas nodrošināšanu, Ekonomikas ministrija (turpmāk – EM) izstrādāja un Ministru kabinets 2014.gada 9.septembrī apstiprināja grozījumus MK noteikumos Nr.997, paredzot iespējas saņemt kredītbrīvdienas tiem saimnieciskās darbības veicējiem, kuru Krievijas Federācijas noteiktajiem ierobežojumiem pakļauto preču ražošanas un eksporta apjomi vai izejvielu piegādes apjomi, pārvadāšanas, ekspedīcijas vai loģistikas pakalpojumu sniegšanas apjomi ir vismaz 10 % apmērā no kopējā saimnieciskās darbības veicēja apgrozījuma un kuru Krievijas Federācijas noteikto ierobežojumu ietekmē tiek izbeigti piegādes vai pakalpojuma līgumi vai samazināta preces (piegādes) vai pakalpojuma iepirkuma cena, vai samazinājies attiecīgo piegāžu vai pakalpojumu apjoms. Finanšu instrumenti tiek izstrādāti, lai risinātu tirgus nepilnības un veicinātu Latvijas komersantu konkurētspēju, kā arī, izvērtējot **aktuālo** situāciju tautsaimniecībā un finanšu tirgū. Grozījumu MK noteikumu Nr.997, kas apstiprināti Ministru kabinetā 2014.gada 9.septembrī, izstrādes brīdī nepastāvēja ārkārtējas rubļa vērības svārstības apmērā līdz pat 44 %, attiecīgi grozījumu izstrādes brīdī nebija indikācijas par kredīta brīvdienu piešķiršanas nepieciešamību saimnieciskās darbības veicējiem, kuru likviditāti skārušas Krievijas Federācijas rubļa vērtības svārstības. Rubļa vērtība strauji sāka samazināties 2014.gada novembrī, un saskaņā ar Latvijas Bankas datiem rubļa vērtības kurss pret *euro* kopš 2014.gada novembra (54,11 RUB = 1 EUR 2014.gada 3.novembrī) ir svārstījies un samazinājies līdz: 1) 65,27 RUB = 1 EUR periodā no 2014.gada 3.novembra līdz 2014.gada 1.decembrim (rubļa vērtības samazinājums par 21 %);2) 70,46 RUB = 1 EUR periodā no 2014.gada 3.novembra līdz 2014.gada 2.janvārim (rubļa vērtības samazinājums par 30 %);3) 78,06 RUB = 1 EUR periodā no 2014.gada 3.novembra līdz 2015.gada 2.februārim (rubļa vērtības samazinājums par 44 %);4) 70,70 RUB = 1 EUR periodā no 2014.gada 3.novembra līdz 2015.gada 3.martam (rubļa vērtības samazinājums par 29 %);5) 62,43 RUB = 1 EUR periodā no 2014.gada 3.novembra līdz 2015.gada 1.aprīlim (rubļa vērtības samazinājums par 15 %).2014.gada 1.pusgadā Latvijas uzņēmumu preču eksports uz Krieviju sastādīja 11 % no kopējā eksporta apjoma, un rubļa vērtības kritums līdzšinēji ir **ietekmējis** visus tos Latvijas uzņēmumus, kas eksportē preces uz Krievijas tirgu, visās nozarēs. Ņemot vērā minēto, ir būtiski atbalstīt Latvijas uzņēmējus, sniedzot tiem iespēju atlikt komercbankas sniegtā aizdevuma pamatsummas atmaksu līdz 2 gadiem. Šādas kredīta brīvdienu garantijas programma ir **mērķtiecīgs** finanšu instruments un ir paredzēts noteiktam saimnieciskās darbības veicēju lokam:1) saimnieciskās darbības veicējiem, kuriem eksporta apjoms uz Krievijas Federāciju ir pietiekoši liels (vismaz 30 % apmērā), attiecīgi Krievijas Federācijas rubļa vērtības samazinājums paredz būtisku ietekmi uz saimnieciskā darbības veicēja finanšu rādītājiem;2) saimnieciskās darbības veicējiem, kuri Krievijas Federācijas rubļa vērtības svārstību rezultātā saskaras ar likviditātes problēmām (šādas problēmas esamība tiks izvērtēta atbilstoši metodikai);3) saimnieciskās darbības veicējiem, kuriem saskaņā ar AS „Attīstības finanšu institūcija ALTUM” (turpmāk – Attīstības finanšu institūcija) vērtējumu pārstrukturēšanās darbību rezultātā ir iespējams atjaunot ekonomisko dzīvotspēju.Ņemot vērā augstāk minēto, noteikumu projekts papildina MK noteikumu Nr.997 9.2.1.apakšpunktu, paredzot iespēju kredīta brīvdienas saņemt arī tiem saimnieciskās darbības veicējiem, kuru eksporta apjoms uz Krievijas Federāciju pārsniedz 30% un kuri Krievijas Federācijas valūtas svārstību rezultātā saskaras ar likviditātes problēmām. Šādu kredīta brīvdienu piešķiršanai saimnieciskās darbības veicējiem ir novirzīts publiskais finansējums 3 000 000 *euro* apmērā no 2.2.1.4.1.aktivitātē „Atbalsts aizdevumu veidā komersantu konkurētspējas uzlabošanai” (turpmāk – 2.2.1.4.1.aktivitāte) atmaksātā brīvā finansējuma. Šāds atmaksātā publiskā finansējuma izlietojums ir paredzēts EM izstrādātajā informatīvajā ziņojumā „Par publiskā finansējuma izmantošanu 2007.-2013.gada plānošanas perioda Ekonomikas ministrijas kompetencē esošo finanšu instrumentu ietvaros” (tiks virzīts apstiprināšanai 2015.gada 19.maija Ministru kabineta sēdē).Kredītu brīvdienu piešķiršanai saimnieciskās darbības veicējiem, kuru eksporta apjoms uz Krievijas Federāciju pārsniedz 30% un kuri Krievijas Federācijas valūtas svārstību rezultātā saskaras ar likviditātes problēmām tiek novirzīts atmaksātais finansējums no 2.2.1.4.1.aktivitātes, attiecīgi nav piemērojami Komisijas Regulas (EK) Nr.1828/2006, kas paredz noteikumus par to, kā īstenot Padomes Regulu (EK) Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu, un Eiropas Parlamenta un Padomes Regulu (EK) Nr.1080/2006 par Eiropas Reģionālās attīstības fondu (turpmāk – Komisijas Regula Nr.1828/2006) 45.panta nosacījumi par to, ka ieguldījumi nedrīkst tikt veikti finanšu grūtībās nonākušos uzņēmumos, atbilstoši Komisijas paziņojumā par pamatnostādnēm par valsts atbalstu grūtībās nonākušu nefinanšu uzņēmumu glābšanai un pārstrukturēšanai (Eiropas Savienības Oficiālais Vēstnesis, 2014.gada 31.jūlijs, Nr. C 249/1) noteiktajai definīcijai. Vienlaikus, lai nodrošinātu, ka ierobežotais finansējums tiek atgūts un izlietots atkārtoti finanšu instrumentu ietvaros, garantija kredīta brīvdienām tiks piešķirta saimnieciskās darbības veicējiem tikai tādā gadījumā, ja saimnieciskās darbības veicējs pēc Attīstības finanšu institūcijas atzinuma varēs atgūt ekonomisko dzīvotspēju pārstrukturēšanas pasākumu īstenošanas rezultātā. Turklāt 2009.gada prakse, sniedzot kredīta brīvdienu garantijas komersantiem, kas ekonomiskās un finanšu krīzes rezultātā saskārās ar likviditātes problēmām, liecina, ka, izvērtējot darījumu riskus, tajā skaitā uzņēmuma iespējas noteiktā periodā atjaunot savu dzīvotspēju un likviditāti, tiek nodrošināts, ka programmai novirzītais finansējums noteiktā apmērā tiek atgūts (2009.gadā īstenotās kredītu brīvdienu garantijas programmas ietvaros izsniegtas 277 kredīta garantijas, kuru ietvaros izmaksātas 13 kompensācijas). Jānorāda, ka šādas garantijas kredītu brīvdienām tiks sniegtas, ievērojot MK noteikumu Nr.997 10.2.punktā noteiktos ierobežojumus attiecībā uz garantijas segumu, garantētās summas apmēru un garantijas termiņu. Līdz ar Attīstības finanšu institūcijas reorganizācijas procesa beigām 2015.gada 15.aprīlī LGA ir svītrota no komercreģistra, un garantiju izsniegšanu MK noteikumu Nr.997 ietvaros turpina Attīstības finanšu institūcija kā LGA saistību un tiesību pārņēmējs. Ņemot vērā minēto, noteikumu projekts paredz no MK noteikumu Nr.997 normām svītrot atsauces uz LGA, tā vietā paredzot atsauces uz Attīstības finanšu institūciju. Noteikumu projekts paredz redakcionālus grozījumus MK noteikumu Nr.997 10.punkta redakcijā, lai padarītu normu saimnieciskās darbības veicējiem vieglāk uztveramu.Garantiju pieteikumus, kas ir iesniegti pirms šo noteikumu spēkā stāšanās dienas, izskatīs saskaņā ar tiem normatīvajiem aktiem, kas bija spēkā šo pieteikumu iesniegšanas dienā.  |
| 3. | Projekta izstrādē iesaistītās institūcijas | Projekts šo jomu neskar.  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kurs tiesiskais regulējums ietekmē vai varētu ietekmēt | Latvijā reģistrēti saimnieciskās darbības veicēji un Pilnvarotās personas, kuras īsteno projektus 3.4.4.1.aktivitātes ietvaros. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neparedz ietekmi uz administratīvo slogu.Noteikumu projekts sniedz ieguldījumu tautsaimniecībā, jo aizdevumu garantiju pieejamība nodrošina iespēju piesaistīt komercbanku aizdevumu saimnieciskās darbības veicējiem projektu realizēšanai un Pilnvarotām personām projektu 3.4.4.1.aktivitātē īstenošanai. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2013. gada 18. decembra Regula (ES) Nr.1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam. |
| 2. | Citas starptautiskās saistības | Projekts šo jomu neskar. |
| 3. | Cita informācija | Izstrādājot noteikumu projektu, ir ņemtas vērā Kopienas 2014.gada Pamatnostādnes.Noteikumu projekta 6.punkts un 9.punkts ir izstrādāts atbilstoši Kopienas 2014.gada Pamatnostādņu 20.punktam.Noteikumu projekta 10.punkts ir izstrādāts atbilstoši Kopienas 2014.gada Pamatnostādņu 24.punktam.Atbalsts saimnieciskās darbības veicējiem tiek sniegts, ievērojot Komisijas paziņojumā par EK līguma 87. un 88.panta piemērošanu valsts atbalstam garantiju veidā (2008/C 155/02) noteikto. |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Projekts šo jomu neskar. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas Regulas Nr.1407/2013 4.panta 6.punkta b) apakšpunkts | Noteikumu projekta 12.punkts | Ieviests pilnībā | Neparedz stingrākas prasības |
| Komisijas Regulas Nr.1407/2013 3.panta 2.punkts;4.panta 6.punkta b) apakšpunkts | Noteikumu projekta 14.punkts | Ieviests pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | Komisijas Regula Nr.1407/2013 neparedz rīcības brīvību. Sniedzot *de minimis* atbalstu, Komisijas Regula Nr.1407/2013 ir obligāti piemērojama. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar.  |
| Cita informācija | Nav. |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības un komunikācijas aktivitātes nav nepieciešamas, jo:1. noteikumu projekts paredz labvēlīgākus atbalsta nosacījumus Pilnvarotajām personām, kas īsteno projektus 3.4.4.1.aktivitātē;
2. paredz precizēt MK noteikumus Nr.997 atbilstoši Kopienas 2014.gada Pamatnostādņu 20.punktam;
3. tiek nodrošināti labvēlīgāki nosacījumi saimnieciskās darbības veicējiem – tiek paplašināts saimnieciskās darbības veicēju loks, kas MK noteikumu Nr.997 ietvaros varēs saņemt kredīta brīvdienas.
 |
| 2. | Sabiedrības līdzdalība projekta izstrādē | Sabiedrības līdzdalības un komunikācijas aktivitātes nav nepieciešamas, jo:1. noteikumu projekts paredz labvēlīgākus atbalsta nosacījumus Pilnvarotajām personām, kas īsteno projektus 3.4.4.1.aktivitātē;
2. paredz precizēt MK noteikumus Nr.997 atbilstoši Kopienas 2014.gada Pamatnostādņu 20.punktam;
3. tiek nodrošināti labvēlīgāki nosacījumi saimnieciskās darbības veicējiem – tiek paplašināts saimnieciskās darbības veicēju loks, kas MK noteikumu Nr.997 ietvaros varēs saņemt kredīta brīvdienas.
 |
| 3. | Sabiedrības līdzdalības rezultāti | Nav, jo sabiedrības līdzdalība noteikumu projekta izstrādē netika nodrošināta.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministru kabineta noteikumu projekta izpildi nodrošinās EM un Attīstības finanšu institūcija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Ministru kabineta noteikumu projekta izpilde tiks nodrošināta EM un Attīstības finanšu institūcijas esošo funkciju ietvaros. |
| 3. | Cita informācija | Nav. |

**Anotācijas III. un IV. sadaļa – projekts šīs jomas neskar.**

Ekonomikas ministre D.Reizniece-Ozola

Vīza: Valsts sekretāra pienākumu izpildītājs,

valsts sekretāra vietnieks J.Spiridonovs

14.05.2015. 12:40

2921

A.Nicmane

67013203, Agita.Nicmane@em.gov.lv